MAMMALIA. 20 
vorant. Sic et exsiccata pruna damascena. Posterior etiam nuces hujus fructus 
integras vorat, etiam ubi antiquas et siccissimas reperit. Pastam cum ovis, 
lacte, aqua rosarum, crudam lubentissime lambit. Mater earum cum filiis 
lubenter edunt caseum. Alius, earum procus, quem per aliquot dies alui, 
constanter recusat. (Nonne forte idem fuerit in Pane animalium, ut alia re- 
jiciant , quae arrident aliis ?) 
Lubenter saccharum vorant. Una mearum amat cerevisiam lambere , quin 
et spiritum cerasorum non respuit, sed faciei musculos et labia contorquendo, 
ut ingrate afhici videatur. Tamen cum cupiditate aliqua in illa fertur. Eadem 
sic et ejus filia nullum cibum magis appetunt , quam commanducatas cum pane 
juglandes , aut et caseum simili modo cum pane mansum , ut me haec edentem 
irretortis oculis adspiciant, quum praebiturus videor, labia lingua lambant, 
et in praebentis manus avide irruant. Mater etiam , juxta me sedens , simulac 
me haec edere videt, pede me pulsat scabitque ut moneat ne sui obliviscar. 
Alia carpionis caput et harengi sale fumoque conditi cutem caputque 
avide voravit. Quum saponem comminuere videret , mendicatus est, et quum 
praeberetur, voravit, avideque plus petiit. Eadem amavit nuces juglandes; 
etiam nuces pruni damascenae dentibus lubenter. confregit , nucleosque vora- 
vit; si quid pulpae adhaereret, integros deglutiit. Melonem quoque haud 
cunctanter voravit. 
Edit farinosa. Linn. Quum Ao. 1794. (A. 2.) summa esset apud. nos 
carnis penuria , undique quoniam eramus clausi , canicula mea fame coacta 
farinacea quidem (quos vermiculos dicimus, [Nudeln,| domi ex pasta qui 
praeparantur) voravit, sed evomuit post aliquod tempus. Masticatum panem 
valde amavit, praecipue crustam et panem secalinum, quos etiam non com- 
mansos edit , aut et micam recentem ; sed cum juglandibus masticatum recusavit. 
Digserit ossa. Narravit mihi parens meus a medico suo (von Lindern) illum 
alea lusisse , tesseram in terram decidisse nec repertam esse. Suspicionem mo- 
tan esse, devoratam fuisse a cane. Dissectus est, et semidigesta reperta est 
tessera eburnea. 
Ululat ad musicam. Linn. Certe non omnes: vidi contrarium, Eodem 
jure poterat dicere: non fert afflatum in faciem ; avertit se ab ablato vacuo 
vitro ; oblatrat digitis furcatim protensis. 
Mea canicula, quotiescunque fere clavichordii concentum audiret , vo- 
luit post musicum in sede ipsius cubare, nec flagitare desiit, donec mos 
gereretur. 
